หนสองของการมาเยือนแห่งนี้ เที่ยวนี้มากลางวันในห้องจัดเลี้ยง มากันซัก 70-80 คน อาหาร8โต๊ะ จัดเต็มเจ้าภาพจงเจริญ ห้องดีทีวีจอใหญ่แต่เพลงให้เลือกถือว่าน้อย คุณภาพเสียงธรรมดาไม่น่าจะสมราคาค่าห้องที่จ่าย(เท่าไรไม่รู้) แต่พนักงานก็เอาใจใส่บริการดีมาก
     อาหารจัดว่าดีเลยครับ ทั้งคุณภาพ หน้าตา รสชาติ มีอะไรบ้างมาดูกัน เริ่มจาก ออเดิฟ มีของทานเล่น5อย่างจำได้อย่างเดียวคือกระเพาะปลาผัดแห้ง ตามด้วย ยำทะเลลวก กุ้งแม่น้ำเผา ขอบอกน้ำจ้ิมซีฟู้ด น้ำยำ รสจัดเผ็ดเปร่ี้ยวเค็มกำลังดี ความสดผ่านทั้งน้ำจืดเค็ม ต่อด้วยปลาช่อนสมุนไพร ปลากรอบนอกนุ่มในเครื่องสมุนไพรครบรส แล้วก็ปลากระพงทอดน้ำปลาสุดฮิต หมึกไข่นึ่งมะนาวบนจานร้อนๆควันฉุยเปรี้ยวเผ็ดร้อนถึงใจ แบบจืดก็มีเป็นเป๋าฮื้อราดน้ำแดง ก็งั้นๆแต่เนื้อเป๋าฮื้อเหนียวหนืด สุดท้ายคือปูทะเลผัดพริกไทดำทานยากไปเนื้อไม่แน่นแต่สดได้
    สรุปโดยรวมก็4ดาว ราคาค่อนไปทางสูง แต่ก็ทำเลดี บรรยากาศไม่บิ๊วมาก เลยสู้ที่เปิดใหม่ๆสวยๆไม่ได้